pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ ให้สัมภาษณ์ถึงความพร้อมในการส่งออกทุเรียนในฤดูกาลผลไม้ที่กำลังจะมานี้ เพื่อสร้างรายได้ให้เกษตรกร ชาวสวนผลไม้
วันจันทร์ที่ 25 มีนาคม 2567
นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ ให้สัมภาษณ์ถึงความพร้อมในการส่งออกทุเรียนในฤดูกาลผลไม้ที่กําลังจะมานี้ เพื่อสร้างรายได้ให้เกษตรกร ชาวสวนผลไม้
ภายหลังเยี่ยมชมโรงงานแพ็คบรรจุทุเรียนที่บริษัท โยโก่หัวธง อินเตอร์เนชั่น(ไทยแลนด์) จํากัด และบริษัท ไทย มงกุฎ กรุ๊ป จํากัด อ.ท่าใหม่ จ.จันทบุรี
ช่วงนี้รับซื้อทุเรียนหมอนทองราคาสูงถึง 260 บาท/กก. เพราะเป็นช่วงต้นฤดูที่ราคาแพง โดยการตัดทุเรียนในช่วงนี้ต้องขออนุญาตเกษตรอําเภอก่อนตัด และตรวจสอบเปอร์เซ็นต์แป้งจากกรมวิชาการเกษตร ไม่ให้มีทุเรียนอ่อน ทําทุเรียนคุณภาพ
นายภูมิธรรม กล่าวว่า สําหรับจังหวัดจันทบุรีถือว่าพร้อม มีปริมาณผลผลิตเพียงพอ ซึ่งจะต้องวางแผนให้มีการตรวจสอบเสริมสร้างคุณภาพให้เขา ที่จันทบุรีสามารถผลิตทุเรียนได้ประมาณปีละ 500,000 ตัน และในช่วงที่ผลผลิตออกมากอาจจะต้องใช้แรงงานถูกกฎหมายจากพื้นที่ภายนอกด้วย ซึ่งถ้ามีป้ายรับรองคุณภาพการส่งออกก็จะเร็วขึ้น ซึ่งคนจีนกินทุเรียนทั้งแบบสด และปลายเดือนเมษายน ตนและรัฐมนตรีช่วยจะไปที่ด่านและคุยกับท่านทูตจีน เพื่อให้การค้าคล่องตัวขึ้นและแปรรูป ถ้าเห็นว่าอะไรที่เป็นข้อจํากัดจะเจรจาให้ ตอนนี้ได้ให้พาณิชย์จังหวัดไปดูว่าจะมีข้อเจรจาอะไรบ้าง
ข้อมูลจากกระทรวงพาณิชย์ระบุว่า ได้มีการกําหนดวันเก็บเกี่ยวทุเรียนภาคตะวันออกปี 2567 แบ่งออกเป็น พันธุ์กระดุม วันเก็บเกี่ยว 15 เมษายน 2567 ค่ามาตรฐาน 27% พันธุ์ชะนี วันเก็บเกี่ยว 5 พฤษภาคม 2567 ค่ามาตรฐาน 30% พันธุ์พวงมณี วันเก็บเกี่ยว 5 พฤษภาคม 2567 ค่ามาตรฐาน 30% พันธุ์หมอนทอง วันเก็บเกี่ยว 20 พฤษภาคม 2567 ค่ามาตรฐาน 32% (ถ้าเปอร์เซ็นต์น้ําหนักเนื้อแห้งของทุเรียนต่ํากว่านี้ถือว่าเป็นทุเรียนด้อยคุณภาพ (ทุเรียนอ่อน)) และหากเกษตรกร/มือตัด หรือสถานประกอบการ(ล้ง) ผู้จําหน่ายทุเรียนไม่มีการปฏิบัติตามที่ประกาศและหากมีการตรวจพบทุเรียนด้อยคุณภาพ (ทุเรียนอ่อน) ทั้งในสวนเกษตรกร รถบรรทุกทุเรียน และภายในโรงคัดบรรจุ(ล้ง) จังหวัดจันทบุรีจะใช้มาตรการทางการปกครองและมาตรการทางกฎหมายเพื่อลงโทษผู้กระทําผิดต่อไป
รัฐบาลไทย-ข่าวทำเนียบรัฐบาล-รมว.ธรรมนัส เดินหน้าเปลี่ยน ส.ป.ก. 4-01 เป็นโฉนดเพื่อการเกษตรทั้งแผ่นดิน ลงพื้นที่ อ.หนองบัวแดง
วันเสาร์ที่ 3 กุมภาพันธ์ 2567
รมว.ธรรมนัส เดินหน้าเปลี่ยน ส.ป.ก. 4-01 เป็นโฉนดเพื่อการเกษตรทั้งแผ่นดิน ลงพื้นที่ อ.หนองบัวแดง
รมว.ธรรมนัส เดินหน้าเปลี่ยน ส.ป.ก. 4-01 เป็นโฉนดเพื่อการเกษตรทั้งแผ่นดิน ลงพื้นที่ อ.หนองบัวแดงมอบโฉนดเพื่อการเกษตร พร้อมรับฟังปัญหา ความต้องการ และแนวทางแก้ไขปัญหาของเกษตรกรในพื้นที่ จ.ชัยภูมิ
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ พบปะพี่น้องเกษตรกร เพื่อรับฟังปัญหา ความต้องการ และแนวทางแก้ไขปัญหาของเกษตรกรในพื้นที่จังหวัดชัยภูมิ พร้อมมอบโฉนดเพื่อการเกษตร จํานวน 200 ราย ใบรับรองมาตรฐาน GAP ปุ๋ยหมักเติมอากาศ พันธุ์สัตว์น้ําในแหล่งน้ําสาธารณะ กรรมสิทธิ์สัตว์โครงการธนาคารโค-กระบือ เพื่อเกษตรกรตามพระราชดําริ โครงการแหล่งน้ําในไร่นานอกเขตชลประทาน และปล่อยพันธุ์สัตว์น้ํา จํานวน 50,000 ตัว ลงสระน้ําสาธารณะ ณ ที่ว่าการอําเภอหนองบัวแดง ต.หนองบัวแดง อ.หนองบัวแดง จ.ชัยภูมิ
"กระทรวงเกษตรฯ ยังคงเดินหน้าเปลี่ยน ส.ป.ก. 4-01 เป็นโฉนดเพื่อการเกษตรทั้งแผ่นดิน เพื่อเป็นการเพิ่มมูลค่าในที่ดิน อีกทั้งยังให้เกษตรกรสามารถเข้าถึงแหล่งเงินทุนได้ และหากพี่น้องเกษตรกรรายใดที่ไม่พึงประสงค์จะทําอาชีพด้านการเกษตรต่อ สามารถนําที่ดินมาคืนที่ ส.ป.ก. เพื่อ ส.ป.ก. จะหาเกษตรกรผู้มีคุณสมบัติรายใหม่มารับช่วงต่อไป อย่างไรก็ตาม ส.ป.ก. 4-01 ที่เปลี่ยนเป็นโฉนดเพื่อการเกษตรนั้นต้องมีคุณภาพพอที่จะทําการเกษตร จึงต้องมีการพัฒนาพื้นที่ให้มีความเหมาะสม ทั้งการพัฒนาแหล่งน้ํา ปรับปรุงบํารุงดิน และการจัดเตรียมพันธุ์พืชสัตว์ เป็นต้น ในวันนี้จึงต้องการมารับฟังปัญหาและความต้องการจากพี่น้องเกษตรกรโดยตรง เพื่อดําเนินการตามความต้องการของพี่น้องเกษตรกรอย่างตรงจุด หากเรื่องใดที่สามารถดําเนินการได้เลยจะทําทันที และหากเรื่องใดต้องที่เกี่ยวข้องกับกระทรวงอื่น ตนจะรับดําเนินการประสานกับหน่อยงานที่เกี่ยวข้องให้อย่างเร็วที่สุด" ร้อยเอก ธรรมนัส กล่าว
รัฐบาลไทย-ข่าวทำเนียบรัฐบาล-ปลัดณัฐพล นั่งหัวโต๊ะ เคาะโครงการลด CO2 จากภาคอุตสาหกรรม ร่วมเทิดพระเกียรติ 72 พรรษา ในหลวงรัชกาลที่ 10
วันศุกร์ที่ 2 กุมภาพันธ์ 2567
02/02/2567
ปลัดณัฐพล นั่งหัวโต๊ะ เคาะโครงการลด CO2 จากภาคอุตสาหกรรม ร่วมเทิดพระเกียรติ 72 พรรษา ในหลวงรัชกาลที่ 10
ปลัดณัฐพล นั่งหัวโต๊ะ เคาะโครงการลด CO2 จากภาคอุตสาหกรรม ร่วมเทิดพระเกียรติ 72 พรรษา ในหลวงรัชกาลที่ 10
วันที่ 1 กุมภาพันธ์ 2567 ดร.ณัฐพล รังสิตพล ปลัดกระทรวงอุตสาหกรรม เป็นประธานในการประชุมเตรียมความพร้อมโครงการ 72 พรรษา ลด 10 mtCO2eq และ PM 2.5 จากภาคอุตสาหกรรม เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567
โดยในที่ประชุมได้ร่วมกันหารือภาพรวมโครงการฯ แนวทางการขับเคลื่อน รวมทั้งวางหลักเกณฑ์มาตรฐานการคํานวณค่า CO2 ให้ได้ตามเป้าหมาย ด้วยการลด CO2 จํานวน 10 mtCO2eq จากโรงงานและสถานประกอบการที่เข้าร่วมโครงการของกระทรวงฯ ทั้งนี้ คาดว่าโครงการดังกล่าวจะพร้อมนําเสนอในการประชุมผู้บริหารระดับสูงกระทรวงฯ ในวันที่ 7 กุมภาพันธ์ 2567 นี้ ต่อไป
สําหรับการประชุมหารือในวันนี้ มีผู้เข้าร่วมประชุม ประกอบด้วย ดร.สุรพล ชามาตย์ ที่ปรึกษาปลัดกระทรวงอุตสาหกรรม นางสาวณัฏฐิญา เนตยสุภา รองปลัดกระทรวงอุตสาหกรรม นางสาวชลาริน นิลพิฤกษ์ ผู้อํานวยการกองกลาง นายเตมีย์ พันธุวงค์ราช ผู้อํานวยการกองตรวจราชการ และเจ้าหน้าที่ที่เกี่ยวข้อง ณ ห้องประชุม อก.2 ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รปอ.ณัฏฐิญา นั่งหัวโต้ะประชุมชี้แจงแนวทางการดำเนินโครงการ/กิจกรรม งบประมาณรายจ่ายประจำปีงบประมาณ พ.ศ. 2566 ไปพลางก่อน (งบประมาณเบิกแทนกัน) ให้ สอจ. ทั่วประเทศ
วันเสาร์ที่ 3 กุมภาพันธ์ 2567
03/02/2567
รปอ.ณัฏฐิญา นั่งหัวโต้ะประชุมชี้แจงแนวทางการดําเนินโครงการ/กิจกรรม งบประมาณรายจ่ายประจําปีงบประมาณ พ.ศ. 2566 ไปพลางก่อน (งบประมาณเบิกแทนกัน) ให้ สอจ. ทั่วประเทศ
รปอ.ณัฏฐิญา นั่งหัวโต้ะประชุมชี้แจงแนวทางการดําเนินโครงการ/กิจกรรม งบประมาณรายจ่ายประจําปีงบประมาณ พ.ศ. 2566 ไปพลางก่อน (งบประมาณเบิกแทนกัน) ให้ สอจ. ทั่วประเทศ
วันที่ 1 กุมภาพันธ์ 2567 นางสาวณัฏฐิญา เนตยสุภา รองปลัดกระทรวงอุตสาหกรรม เป็นประธานการประชุมชี้แจงแนวทางการดําเนินโครงการ/กิจกรรม งบประมาณรายจ่ายประจําปีงบประมาณ พ.ศ. 2566 ไปพลางก่อน (งบประมาณเบิกแทนกัน) เพื่อรายงานผลการสํารวจความต้องการของ สํานักงานอุตสาหกรรมจังหวัด ในการส่งเสริมและพัฒนากลุ่มเป้าหมายในพื้นที่ และพิจารณาโครงการประจําปีงบประมาณ พ.ศ. 2566 ไปพลางก่อน (งบประมาณเบิกแทนกัน) ที่จัดสรรให้แก่สํานักงานอุตสาหกรรมจังหวัด สําหรับใช้ในการดําเนินโครงการต่าง ๆ โดยมีนายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายพลาวุธ วงศ์วิวัฒน์ ผู้อํานวยการกองยุทธศาสตร์และแผนงาน นายเตมีย์ พันธุวงค์ราช ผู้อํานวยการกองตรวจราชการ นางสาวชลาริน นิลพิฤกษ์ ผู้อํานวยการกองกลาง เข้าร่วมประชุม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม และผ่านสื่ออิเล็กทรอนิกส์ (Zoom Meeting)
รัฐบาลไทย-ข่าวทำเนียบรัฐบาล-นายกฯ เผยเตรียมออกมาตรการแก้ไขปัญหาฝุ่น พร้อมคาดโทษหากไม่ปฎิบัติตาม  ย้ำหารือเรื่องแก้ปัญหาฝุ่น หมอกควัน กับกัมพูชาอย่างต่อเนื่อง
วันเสาร์ที่ 3 กุมภาพันธ์ 2567
03/02/2567
นายกฯ เผยเตรียมออกมาตรการแก้ไขปัญหาฝุ่น พร้อมคาดโทษหากไม่ปฎิบัติตาม  ย้ําหารือเรื่องแก้ปัญหาฝุ่น หมอกควัน กับกัมพูชาอย่างต่อเนื่อง
นายกฯ เผยเตรียมออกมาตรการแก้ไขปัญหาฝุ่น พร้อมคาดโทษหากไม่ปฎิบัติตาม  ย้ําหารือเรื่องแก้ปัญหาฝุ่น หมอกควัน กับกัมพูชาอย่างต่อเนื่อง
วันนี้ (3 กุมภาพันธ์ 2567) เวลา 10.05 น. ณ ท่าอากาศยาน 2 กองบิน 6 (บน6) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์ถึงการหารือกับ นายฮุน มาเนต นายกรัฐมนตรีกัมพูชา ถึงความคืบหน้าปัญหาฝุ่น หมอกควัน ว่า เรื่องนี้คุยกันตลอด และช่วงเช้าวันนี้ได้คุยกับผู้ช่วยนายกรัฐมนตรีกัมพูชา ซึ่งต้องยอมรับว่า กระทรวงเกษตรและกระทรวงทรัพยากรธรรมชาติของกัมพูชา ไม่มีอุปกรณ์ ไม่มีปัจจัยที่เทียบเท่าไทย แต่เขาใส่ใจเหมือนกับไทย และในวันที่ 7 กุมภาพันธ์นี้ ที่นายกรัฐมนตรีกัมพูชาจะเดินทางเยือนไทย จะมีการพูดคุยว่ามีเรื่องใดที่เราต้องช่วยเหลือ ยืนยันว่า ประเทศไทยพร้อมสนับสนุน เพราะหากเราเป็นเพื่อนบ้านกันไม่ช่วยเหลือกัน เราก็เดือดร้อนด้วย เราเป็นเพื่อนบ้านที่ดีมาโดยตลอด ก็ต้องช่วยเหลือกัน
ผู้สื่อข่าวถามว่า ในส่วนพื้นที่กรุงเทพมหานคร พบว่าปัญหาฝุ่นมีความรุนแรงมากขึ้น ได้สั่งการอย่างไร นายกรัฐมนตรี กล่าวว่า ในการประชุมคณะรัฐมนตรี ในวันอังคารที่ 6 กุมภาพันธ์นี้ จะมีการสั่งการหลายเรื่อง โดยเฉพาะมาตรการ หากใครไม่ปฏิบัติตามก็จะถูกลงโทษ สินค้าต่างๆ หากพิสูจน์ทราบได้ว่า ผลิตผลออกมามีการเผาเกิดขึ้นก็จะไม่ได้รับมาตรการการช่วยเหลือ
ผู้สื่อข่าวถามต่อไปว่า ภาคอุตสาหกรรมให้ความร่วมมือกับภาครัฐดีใช่หรือไม่ นายกรัฐมนตรี กล่าวว่า ทุกคนพยายามอย่างเต็มที่ แต่ปัญหานี้ ไม่ใช่ปัญหาจากธรรมชาติเพียงอย่างเดียว แต่เป็นปัญหาที่สืบเนื่องมาจากเศรษฐกิจ บางคนมีรายจ่ายเพิ่มมากขึ้นหากไม่เผา ซึ่วไม้ขีดก้านเดียวมันง่ายต่อการกําจัดซากวัชพืช แต่ให้องค์ความรู้ไปแล้วในสิ่งที่เขาทําไม่ถูก และตนเองได้ขอความร่วมมือไปยังกองทัพในหลายๆ เรื่อง เช่น ช่วยลําเลียงซากวัชพืชออกมา โรงงานทําไบโอดีเซล การทําถ่านอัดไร้ควัน และทําปุ๋ย เป็นต้น
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา เร่งขับเคลื่อนคุณธรรมและความโปร่งใสในการดำเนินงานของ อก. ปี 67 สู่การยกระดับองค์กรภาครัฐ
วันศุกร์ที่ 2 กุมภาพันธ์ 2567
02/02/2567
รองปลัดฯ ณัฏฐิญา เร่งขับเคลื่อนคุณธรรมและความโปร่งใสในการดําเนินงานของ อก. ปี 67 สู่การยกระดับองค์กรภาครัฐ
รองปลัดฯ ณัฏฐิญา เร่งขับเคลื่อนคุณธรรมและความโปร่งใสในการดําเนินงานของ อก. ปี 67 สู่การยกระดับองค์กรภาครัฐ
วันที่ 1 กุมภาพันธ์ 2567 นางสาวณัฏฐิญา เนตยสุภา รองปลัดกระทรวงอุตสาหกรรม ประชุมขับเคลื่อนการดําเนินงานการประเมินคุณธรรมและความโปร่งใสในการดําเนินงานของหน่วยงานภาครัฐ (ITA) ของกระทรวงอุตสาหกรรม (อก.) ประจําปีงบประมาณ พ.ศ. 2567 โดยมีผู้อํานวยการกองต่างๆ ของ สปอ. และเจ้าหน้าที่ที่เกี่ยวข้อง เข้าร่วม ณ ห้องประชุม อก. 1 ชั้น 2 สํานักงานปลัดกระทรวงอุตสาหกรรม
โดยที่ประชุมฯได้พิจารณากําหนดมาตรการและการขับเคลื่อนการดําเนินงานการประเมินคุณธรรมและความโปร่งใสในการดําเนินงานของหน่วยงานภาครัฐ (ITA) อก. ประจําปีงบประมาณ พ.ศ. 2567 เพื่อยกระดับผลคะแนนให้ดียิ่งขึ้น โดยมีมาตรการที่สําคัญ ประกอบด้วย 7 มาตรการ ดังนี้ 1) มาตรการสร้างการรับรู้เกี่ยวกับคู่มือขั้นตอน ระยะเวลา การให้บริการของหน่วยงาน 2) มาตรการเพิ่มประสิทธิภาพและสร้างการรับรู้ให้กับผู้มีส่วนได้ส่วนเสียได้มีส่วนร่วมในการปรุงพัฒนาระบบการให้บริการ 3) มาตรการเพิ่มประสิทธิภาพการสื่อสารต่อสาธารณชน 4)มาตรการสร้างมาตรฐานแนวปฏิบัติการใช้ทรัพย์สินของราชการอย่างเป็นระบบ 5) มาตรการเพิ่มประสิทธิภาพการสื่อสารในองค์กร 6) มาตรการการป้องกันการทุจริตในประเด็นที่เกี่ยวข้องกับสินบนด้านการบริหารทรัพยากรบุคคล และ 7) มาตรการการป้องกันการทุจริตในประเด็นที่เกี่ยวข้องกับสินบนด้านการจัดซื้อจัดจ้าง
รัฐบาลไทย-ข่าวทำเนียบรัฐบาล-รองโฆษกรัฐบาลฯ รัดเกล้าฯ เผยรัฐบาลเดินหน้าบูรณาการความร่วมมือจัดระเบียบคนขอทาน ย้ำหากพบเห็น ไม่ควรให้เงิน
วันเสาร์ที่ 3 กุมภาพันธ์ 2567
03/02/2567
รองโฆษกรัฐบาลฯ รัดเกล้าฯ เผยรัฐบาลเดินหน้าบูรณาการความร่วมมือจัดระเบียบคนขอทาน ย้ําหากพบเห็น ไม่ควรให้เงิน
รองโฆษกรัฐบาลฯ รัดเกล้าฯ เผยรัฐบาลเดินหน้าบูรณาการความร่วมมือจัดระเบียบคนขอทาน ย้ําหากพบเห็น ไม่ควรให้เงิน ผู้มีพฤติกรรมขอทานถือว่ามีความผิดกฎหมาย มีโทษทั้งจําทั้งปรับ
วันนี้ (3 ก.พ.67) จากกรณีที่ชาวบ้านและนักท่องเที่ยวในพื้นที่ชลบุรีได้ร้องเรียนว่ามีขอทานต่างด้าวเข้ามานั่งขอทานตามแหล่งท่องเที่ยวสําคัญ สร้างความเดือดร้อนให้นักท่องเที่ยว รวมถึงทําลายภาพลักษณ์ของเมืองท่องเที่ยวอีกด้วย นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า รัฐบาลบูรณาการความร่วมมือหน่วยงานที่เกี่ยวข้อง ทั้งภาครัฐและภาคเอกชน จัดระเบียบคนขอทาน รวมทั้งจัดเจ้าหน้าที่ตรวจตราเฝ้าระวัง และเพิ่มความเข้มงวดตรวจสอบกวดขันการกระทําที่มีลักษณะผิดกฎหมายบริเวณทางเท้าและที่สาธารณะอย่างต่อเนื่อง
รองโฆษกประจําสํานักนายกรัฐมนตรีกล่าวว่า การขอทานถือเป็นการกระทําผิดกฎหมาย ต้องระวางโทษจําคุกไม่เกิน 1 เดือน หรือปรับไม่เกิน 10,000 บาท หรือทั้งจําทั้งปรับ และหากเป็นผู้ที่แสวงหาประโยชน์จากการขอทาน อัตราโทษจะหนักขึ้นด้วย ทั้งนี้ จากตัวเลขของกระทรวงการพัฒนาสังคมและความมั่นคงของมนุษย์ (พม.) ณ วันที่ 31 ตุลาคม 2566 พบว่ามีขอทานในประเทศไทยกว่า 7,151 คน เป็นคนไทย 4,686 คน และเป็นขอทานต่างด้าว 2,465 คน โดยกรุงเทพฯ เป็นพื้นที่ที่พบขอทานมากที่สุด
ซึ่งในกรณีหากเป็นขอทานต่างด้าว เมื่อเจ้าหน้าที่พบเห็นหากมาคนเดียว จะดําเนินคดีและเมื่อสิ้นสุดคดีแล้ว จะดําเนินการส่งตัวกลับไปยังประเทศต้นทาง แต่หากมากับเด็ก จะดําเนินการตรวจสอบสารพันธุกรรม (DNA) เพื่อพิสูจน์ความสัมพันธ์ทางสายโลหิตก่อน และหากพบว่ามีความสัมพันธ์ทางสายโลหิตจะรายงานผลไปที่สถานีตํารวจในท้องที่กระทําความผิด เพื่อประสานส่งกลับประเทศต้นทาง แต่ในกรณีที่ไม่มีความสัมพันธ์ทางสายโลหิต จะรายงานผล DNA ไปที่สถานีตํารวจในท้องที่กระทําความผิด เพื่อดําเนินการในส่วนที่เกี่ยวข้องต่อไป ตามมาตรา 22 พระราชบัญญัติควบคุมการขอทาน พ.ศ. 2559 กรณีผู้แสวงหาประโยชน์ หรือ พระราชบัญญัติป้องกันและปราบปรามการค้ามนุษย์
“รัฐบาลเดินหน้าแก้ปัญหาความเหลื่อมล้ําทางสังคม ให้ประชาชนสามารถเข้าถึงสวัสดิการของรัฐได้อย่างเท่าเทียม สร้างอาชีพ สร้างรายได้ให้เพียงพอต่อการดํารงชีวิต โดยหากพบเห็นขอทาน ไม่ควรให้เงิน เพื่อไม่เป็นการส่งเสริมในทางที่ผิดกฎหมาย ช่วยรักษาภาพลักษณ์ประเทศและเป็นการแก้ไขปัญหานี้ได้อีกทางหนึ่ง เพราะการขอทานเป็นการกระทําผิดกฎหมาย โดยขอให้แจ้งมายัง ศูนย์เร่งรัดจัดการสวัสดิภาพประชาชน (ศรส.) ผ่านสายด่วน พม. 1300 ได้ตลอด 24 ชั่วโมง เพื่อจัดชุดปฏิบัติการเคลื่อนที่เร็ว ลงพื้นที่เข้าตรวจตราเหตุการณ์”
รัฐบาลไทย-ข่าวทำเนียบรัฐบาล- ‘รมช.อนุชา’ ปาฐกถาพิเศษ ‘ยกระดับคุณภาพการศึกษา’ พัฒนาทักษะเยาวชนทำเกษตรควบคู่ปศุสัตว์
วันเสาร์ที่ 3 กุมภาพันธ์ 2567
‘รมช.อนุชา’ ปาฐกถาพิเศษ ‘ยกระดับคุณภาพการศึกษา’ พัฒนาทักษะเยาวชนทําเกษตรควบคู่ปศุสัตว์
‘รมช.อนุชา’ ปาฐกถาพิเศษ ‘ยกระดับคุณภาพการศึกษา’ พัฒนาทักษะเยาวชนทําเกษตรควบคู่ปศุสัตว์ สร้างลูกหลานไทยสู่เกษตรยุคใหม่ ต้องกล้าคิด กล้าเปลี่ยนแปลง
‘รมช.อนุชา’ ปาฐกถาพิเศษ ‘ยกระดับคุณภาพการศึกษา’ พัฒนาทักษะเยาวชนทําเกษตรควบคู่ปศุสัตว์ สร้างลูกหลานไทยสู่เกษตรยุคใหม่ ต้องกล้าคิด กล้าเปลี่ยนแปลง
นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ เป็นประธานและกล่าวปาฐกถาพิเศษในกิจกรรมแลกเปลี่ยนเรียนรู้สู่การยกระดับคุณภาพการศึกษาและคุณภาพชีวิตผู้เรียนในจังหวัดชัยนาท จัดโดย คณะกรรมการศึกษาธิการจังหวัดชัยนาท วัตถุประสงค์ เพื่อพัฒนายกระดับคุณภาพการศึกษาและคุณภาพชีวิตที่ดีขึ้นของชาวชัยนาทอย่างยั่งยืน โดยมี นายนที มนตริวัต ผู้ว่าราชการจังหวัดชัยนาท คณะผู้บริหารสถาบันการศึกษา และคณะครู อาจารย์ของจังหวัดชัยนาท เข้าร่วม ณ หอประชุมโรงเรียนชัยนาทพิทยาคม อ.เมืองชัยนาท จ.ชัยนาท
รมช.อนุชา กล่าวว่า ครูถือเป็นกําลังคัญในการพัฒนาการศึกษาและสร้างอนาคตเยาวชนไทย ซึ่งครูยุคใหม่ต้องก้าวทันโลกดิจิทัล เพื่อบ่มเพาะให้เยาวชนไทยได้เติบโตมาเป็นกําลังสําคัญของชาติ ทั้งนี้ จังหวัดชัยนาทมีพื้นที่เกษตรกรรมคิดเป็นร้อยละ 79.29 ของพื้นที่ทั้งหมด ตนจึงมีแนวคิดที่จะพัฒนาเยาวชนจังหวัดชัยนาทให้เป็นต้นแบบการทําเกษตรยุคใหม่ โดยเปลี่ยนวิถีชีวิตจากการทําเกษตรเพียงอย่างเดียว มาทําปศุสัตว์ควบคู่กันไป เป็นการกระตุ้นให้เยาวชนได้กล้าคิดใหม่ และกล้าเปลี่ยนแปลง เพื่อเติบโตเป็นกําลังสําคัญของประเทศ โดยมีเป้าหมาย คือ สามารถเพิ่มกําลังซื้อหลักสร้างเศรษฐกิจหมุนเวียนและเพิ่มรายได้ให้กับชุมชนและชาวชัยนาท สิ่งเหล่านี้จะช่วยสร้างโอกาส สร้างอาชีพ ลดปัญหาหนี้สิน และสร้างอาชีพที่น่าภาคภูมิใจให้ลูกหลานของไทยได้อยู่ในถิ่นฐานบ้านเกิดต่อไป
“ผมขอฝากครู อาจารย์ทุกท่าน เราต้องช่วยกันเปลี่ยนประเทศโดยการเริ่มต้นจากสถาบันการศึกษา ให้เป็นจุดเริ่มต้นที่จะเปลี่ยนแปลงแนวคิดภาคเกษตรไทยให้เป็นเกษตรยุคใหม่ ทําให้เกษตรกรหลุดพ้นจากความยากจนและลูกหลานชาวจังหวัดชัยนาทมีชีวิตและมีโอกาสมากขึ้น ซึ่งขณะนี้ กระทรวงเกษตรและสหกรณ์ ได้ขับเคลื่อนโครงการ “ยุวเกษตรกรเงินบาทแรกของแผ่นดิน“ ร่วมกับ เครือข่ายมหาวิทยาลัยภาคเหนือ ด้วยการคัดเลือกนักศึกษาที่มีความสนใจมาเข้าร่วม โดยเริ่มต้นด้วยการเลี้ยงโคคณิตศาสตร์ เพื่อให้สามารถต่อยอดมาใช้ในชีวิตจริงได้ต่อไป“ นายอนุชา กล่าวย้ํา
รัฐบาลไทย-ข่าวทำเนียบรัฐบาล-“เกณิกา” เผย "กรมประมง" เร่งกำจัดวงจรระบาด"ปลาหมอสีคางดำ" Kick Off 5 จังหวัด
วันเสาร์ที่ 3 กุมภาพันธ์ 2567
03/02/2567
“เกณิกา” เผย "กรมประมง" เร่งกําจัดวงจรระบาด"ปลาหมอสีคางดํา" Kick Off 5 จังหวัด
“เกณิกา” เผย "กรมประมง" เร่งกําจัดวงจรระบาด"ปลาหมอสีคางดํา" Kick Off 5 จังหวัด แก้ปัญหาระบบนิเวศในแหล่งน้ําธรรมชาติตามนโยบาย "รมว.ธรรมนัส"
วันนี้ (3 ก.พ. 67) น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวว่า กระทรวงเกษตรและสหกรณ์ โดย ร.อ.ธรรมนัส พรหมเผ่า ได้เปิดปฏิบัติการนโยบายแก้ไขปัญหาการแพร่ระบาดของปลาหมอสีคางดํา ด้วยการมอบธงสัญลักษณ์ และปล่อยขบวนเรือชาวประมงออกปฏิบัติการ 23 ลําในแม่น้ําท่าจีน และปล่อยพันธุ์ปลากระพงขาว 60,000 ตัวพร้อมกันในพื้นที่นําร่อง 5 จังหวัด โดยปัญหาปลาหมอสีคางดําได้ส่งผลกระทบต่อระบบนิเวศในแหล่งน้ําธรรมชาติ รวมถึงชาวประมงได้รับผลกระทบจากการระบาดเข้าไปในบ่อเลี้ยงปลา
น.ส.เกณิกา กล่าวต่อว่า กรมประมงได้กําหนดมาตรการระยะเร่งด่วน สร้างการรับรู้ด้วยการ Kick Off ใน 5 จังหวัดที่มีการแพร่ระบาดอย่างรุนแรง ได้แก่ จังหวัดสมุทรสาคร สมุทรสงคราม สมุทรปราการ เพชรบุรี และกรุงเทพมหานคร ที่มีการใช้เครื่องมืออวนรุนชนิดพิเศษ สามารถกําจัดปลาชนิดนี้ได้ 100% ร.อ.ธรรมนัส จึงได้ออกประกาศกระทรวงเกษตรฯ กําหนดยกเว้นข้อบังคับทั่วไป ให้สามารถใช้อวนรุนจับปลาได้ ภายใต้เงื่อนไขระยะเวลา 1 ปี และมอบให้กรมการประมงประจําจังหวัด กําหนดพื้นที่ในการจับปลา ภายใต้การควบคุมกํากับของเจ้าหน้าที่ ซึ่งหากการควบคุมในระยะ 1 ปีนี้ ไม่สามารถลดอัตราการขยายพันธุ์ได้ ก็จะทําการขยายประกาศฉบับนี้ต่อไป
“ ร.อ.ธรรมนัส ยังได้ กําชับให้กรมประมงประสานพัฒนาที่ดิน เพื่อนําปลาหมอสีคางดําไปใช้เป็นปุ๋ยหมักเพื่อใช้ในการเกษตร รวมถึงการแก้ไขปัญหาการถูกกดราคาปลาหมอสีคางดําที่จับได้โดยพ่อค้าคนกลาง เบื้องต้น กรมประมงจะมีการประชุมในวันที่ 6 กุมภาพันธ์ 2567 กับสมาคมปลาป่น โดยจะหาผู้รับซื้อในพื้นที่ และกําหนดราคาซื้อขายที่เป็นธรรมกับชาวประมง”
อย่างไรก็ตาม ปลาหมอสีคางดําไม่ใช่สัตว์น้ําที่เป็นพิษ แต่สามารถนํามาใช้ประโยชน์ได้ทุกส่วนของร่างกาย เช่น ทําน้ําปลา ปลาส้ม ข้าวเกรียบ ไส้อั่ว เป็นต้น ดังนั้น จึงขอเชิญชวนให้พี่น้องชาวประมง รวมถึงพี่น้องเกษตรกรที่อยู่ริมน้ํา สามารถจับปลาชนิดนี้มาใช้ประโยชน์ ส่วนการต่อยอดในอนาคต ขณะนี้ได้คุยกับสมาคมปลาป่นในการผลิตปลาป่น และกรมพัฒนาที่ดิน เพื่อทําเป็นปุ๋ยหมักชีวภาพคุณภาพสูงจากสัตว์น้ํา
รัฐบาลไทย-ข่าวทำเนียบรัฐบาล-กระทรวงเกษตรฯ เดินหน้าตามนโยบายแก้ไขปัญหาการนำเข้าและส่งออกสินค้าที่ผิดกฎหมาย
วันเสาร์ที่ 3 กุมภาพันธ์ 2567
กระทรวงเกษตรฯ เดินหน้าตามนโยบายแก้ไขปัญหาการนําเข้าและส่งออกสินค้าที่ผิดกฎหมาย
โฆษกเกษตร แจง !! กระทรวงเกษตรฯ ยุค ”ธรรมนัส“ ข้าราชการต้องโปร่งใส ไม่กลัว “เกลือเป็นหนอน” ย้อนระวังจะโดน “เกลือจิ้มเกลือ”
นางสาวอัยรินทร์ พันธุ์ฤทธิ์ โฆษกกระทรวงเกษตรและสหกรณ์ (ฝ่ายการเมือง) กล่าวถึงกรณีมีการกล่าวอ้าง ว่า ภายในกระทรวงเกษตรฯ มีเกลือเป็นหนอนส่งข้อมูลปมทุจริตนั้น ยืนยันว่าทุกอย่างมีกระบวนการในการตรวจสอบเพื่อหาข้อเท็จจริง ไม่กลัว “เกลือเป็นหนอน” แต่ระวังจะย้อนกลับเป็น “เกลือจิ้มเกลือ” หากให้ข้อมูลอันเป็นเท็จ หรือเป็นการกลั่นแกล้งเพื่อประโยชน์ส่วนตนหรือไม่ และพร้อมดําเนินคดีกับผู้ที่กระทําความผิด เนื่องจากกระทรวงเกษตรฯ เป็นสถานที่ราชการ ประชาชนทุกคนสามารถเดินทางมาที่นี่ได้ตามปกติ เฉกเช่นเดียวกันกับกลุ่มม็อบต่าง ๆ เดินทางมาอยู่หน้ากระทรวงเกษตรฯ กินนอนเป็นประจํา และเข้ามาใช้บริการห้องน้ําภายในตัวอาคาร ใช้เป็นที่หลบฝนบางครั้งบางคราวในทุกยุคทุกสมัย จึงยากที่จะจําได้หมดว่าในแต่ละวันรัฐมนตรีแต่ละท่านพบเจอใครบ้าง ซึ่งกระทรวงเกษตรฯ เป็นหน่วยงานราชการที่รับเอาทุกปัญหาที่เกี่ยวข้องกับเกษตรกรในหลายด้านมาช่วยเหลือและแก้ไขเพื่อให้เกิดประโยชน์สูงสุด จะมีทั้งกลุ่มผู้เรียกร้อง และกลุ่มผู้มาร้องเรียน สามารถมายื่นเรื่องราวร้องทุกข์ต่าง ๆ ได้ตามปกติ ซึ่งนโยบายของกระทรวงเกษตรฯ ในยุคของร้อยเอก ธรรมนัส พรหมเผ่า รัฐมนตรีว่าการฯ และรัฐมนตรีช่วยฯ ทั้งสองท่าน ยึดมั่นในแนวทางการบริหารราชการด้วยความโปร่งใส เป็นไปตามนโยบายของรัฐบาล นายกเศรษฐา ทวีสิน ที่ยึดมั่นในการบริหารราชการแผ่นดินด้วยความ ซื่อสัตย์สุจริต โปร่งใส มีความเป็นธรรมาภิบาล (Good governance) ส่วนรูปคดีมีความคืบหน้า มีหลักฐานเป็นที่ประจักษ์ชัดมากขึ้น เน้นย้ําให้ความเป็นธรรมกับทุกคน ซึ่งเป็นหน้าที่ของขบวนการยุติธรรมที่ดําเนินการตามกฏหมายต่อไป
ดังนั้น ขอให้ประชาชนและสื่อมวลชนทุกท่าน เชื่อมั่นในการบริหารงานของกระทรวงเกษตรฯ ที่ผู้บริหารในระดับนโยบายได้สั่งการและกําชับให้ข้าราชการในสังกัดของกระทรวง ยึดโยงผลประโยชน์ของประชาชนและประเทศชาติเป็นที่ตั้ง อย่าไปให้ความสําคัญกับขบวนการบ่อนทําลายชื่อเสียงของกระทรวงเกษตรฯ และบั่นทอนขวัญกําลังใจของข้าราชการในกระทรวงที่มุ่งมั่นทํางานเพื่อตอบโจทย์ของพี่น้องประชาชนและประเทศชาติ
รัฐบาลไทย-ข่าวทำเนียบรัฐบาล-สธ.เดินหน้าพาหมอไปหาประชาชน เฉลิมพระเกียรติ 6 รอบ “ในหลวง” จัด 14 คลินิกเฉพาะทางบริการ ที่ จ.น่าน
วันเสาร์ที่ 3 กุมภาพันธ์ 2567
สธ.เดินหน้าพาหมอไปหาประชาชน เฉลิมพระเกียรติ 6 รอบ “ในหลวง” จัด 14 คลินิกเฉพาะทางบริการ ที่ จ.น่าน
กระทรวงสาธารณสุข พาหมอไปหาประชาชน เฉลิมพระเกียรติ 6 รอบ “ในหลวง” ที่จังหวัดน่าน จัดบริการ 14 คลินิกเฉพาะทาง รองรับประชาชนกว่า 2,600 คน
กระทรวงสาธารณสุข พาหมอไปหาประชาชน เฉลิมพระเกียรติ 6 รอบ “ในหลวง” ที่จังหวัดน่าน จัดบริการ 14 คลินิกเฉพาะทาง รองรับประชาชนกว่า 2,600 คน รัฐมนตรีว่าการกระทรวงสาธารณสุข เผย ที่ผ่านมา จัดบริการแล้ว 6 ครั้ง ประชาชนได้เข้าถึงบริการการแพทย์เฉพาะทางกว่า 10,000 ราย คัดกรองมะเร็งได้กว่า 1,000 ราย และผ่าตัดต้อกระจกมากถึง 71 ราย
วันนี้ (3 กุมภาพันธ์ 2567) ที่ อ.สันติสุข จ.น่าน นพ.ชลน่าน ศรีแก้ว รัฐมนตรีว่าการกระทรวงสาธารณสุขเป็นประธานเปิด “โครงการพาหมอไปหาประชาชน” เฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคล เฉลิมพระชนมพรรษาครบ 6 รอบ 28 กรกฎาคม 2567 โดยมี พญ.นวลสกุล บํารุงพงษ์ คณะที่ปรึกษาฯ นพ.โอภาส การย์กวินพงศ์ ปลัดกระทรวงสาธารณสุข คณะผู้บริหารกระทรวงฯ นายชัยนรงค์ วงศ์ใหญ่ ผู้ว่าราชการจังหวัดน่าน นพ.วรินทร์เทพ เชื้อสําราญ นายแพทย์สาธารณสุขจังหวัดน่าน นพ.วสันต์ แก้ววี ผู้อํานวยการโรงพยาบาลน่าน หัวหน้าส่วนราชการ อสม. และประชาชนในพื้นที่ เข้าร่วมงาน
นพ.ชลน่าน กล่าวว่า โครงการพาหมอไปหาประชาชน เฉลิมพระเกียรติฯ เป็นการเพิ่มโอกาสให้ประชาชนกลุ่มเสี่ยงในโรคที่เป็นปัญหาสําคัญของประเทศ โดยเฉพาะผู้ที่อยู่ในพื้นที่ห่างไกล ได้เข้าถึงบริการแพทย์เฉพาะทางจิตอาสาอย่างน้อย 7 คลินิก ได้แก่ คลินิกคัดกรองมะเร็งตับและมะเร็งท่อน้ําดี คลินิกคัดกรองมะเร็งปากมดลูก คลินิกคัดกรองมะเร็งลําไส้ใหญ่และลําไส้ตรง คลินิกคัดกรองมะเร็งเต้านม คลินิกตาในเด็กและผู้สูงอายุ คลินิกทันตกรรม และคลินิกกระดูกและข้อ รวมทั้งมีการจัดบริการคลินิกพิเศษด้านอื่นๆ เพิ่มเติมได้ตามบริบทของพื้นที่ ซึ่งผู้ที่มีอาการผิดปกติจะได้รับการส่งต่อไปยังโรงพยาบาลเพื่อเข้ารับการรักษาต่อไป
“ที่ผ่านมา เราพาหมอไปหาประชาชนมาแล้ว 6 ครั้ง ในจังหวัดนครราชสีมา ลําพูน ลพบุรี สุราษฎร์ธานี กาฬสินธุ์ และแม่ฮ่องสอน ช่วยประชาชนเข้าถึงบริการตรวจรักษาโรคเฉพาะทางได้ถึง 11,949 ราย โดยคัดกรองมะเร็งที่สําคัญได้ 1,254 ราย และผ่าตัดต้อกระจกมากสุดถึง 71 ราย รองลงมา คือ ผ่าตัดนิ้วล็อก 52 ราย ซึ่งจะดําเนินกิจกรรมต่อเนื่องไปตลอดปี 2567 ใน 77 จังหวัด รวมอย่างน้อย 72 ครั้ง โดยเดือนกุมภาพันธ์จะจัดกิจกรรมรวม 14 ครั้ง เริ่มวันนี้ 2 แห่ง คือ อ.สันติสุข จ.น่าน จัดบริการ 14 คลินิก และ อ.ชุมแพ จ.ขอนแก่น จํานวน 16 คลินิก วันพรุ่งนี้ที่ รพ.ศีขรภูมิ จ.สุรินทร์ จํานวน 12 คลินิก และจะมีการแจ้งให้ทราบเป็นระยะๆ” นพ.ชลน่านกล่าว
ด้าน นพ.โอภาส กล่าวเพิ่มเติมว่า โครงการพาหมอไปหาประชาชน เฉลิมพระเกียรติฯ ในวันนี้ เขตสุขภาพที่ 1 โดยสํานักงานสาธารณสุขจังหวัดน่าน ได้ร่วมกับภาคีเครือข่ายทุกภาคส่วนจัดบริการคลินิกเฉพาะทาง ตามกําหนด 7 คลินิก และเพิ่มเติมคลินิกสุขภาพจิตและพัฒนาการเด็ก คลินิกตรวจคัดกรองวัณโรค คลินิก Advance NCD (ตรวจตา, EKG, Fundus) คลินิกตรวจการได้ยิน คลินิกกายอุปกรณ์ คลินิกตรวจคัดกรองโรคจากการทํางานและตรวจหาสารเคมีในเลือด และคลินิกตรวจคัดกรองนิ่วในระบบทางเดินปัสสาวะ รวมทั้งสิ้น 14 คลินิก รองรับการให้บริการประชาชนกว่า 2,600 คน
************************************************* 3 กุมภาพันธ์ 2567
รัฐบาลไทย-ข่าวทำเนียบรัฐบาล-“คารม” ย้ำเตือน ปชช.อย่าหลงเชื่อ กรณีเพจ “DigitraPay” แอบอ้างโลโก้กรมพัฒนาฝีแรงงาน
วันเสาร์ที่ 3 กุมภาพันธ์ 2567
03/02/2567
“คารม” ย้ําเตือน ปชช.อย่าหลงเชื่อ กรณีเพจ “DigitraPay” แอบอ้างโลโก้กรมพัฒนาฝีแรงงาน
“คารม” ย้ําเตือน ปชช.อย่าหลงเชื่อ กรณีเพจ “DigitraPay” แอบอ้างโลโก้กรมพัฒนาฝีแรงงาน รับสมัครพนักงาน รายได้ไม่จํากัด ลงทะเบียนฟรี ไม่มีค่าใช้จ่าย
วันนี้ (3 ก.พ.67) นายคารม พลพรกลาง รองโฆษกประจําสํานักนายกรัฐมนตรี ย้ําเตือนประชาชนอย่าหลงเชื่อ ตกเป็นเหยื่อมิจฉาชีพ กรณีที่มีการเผยแพร่โฆษณา เรื่อง กรมพัฒนาฝีมือแรงงาน รับสมัครพนักงาน รายได้ไม่จํากัด ลงทะเบียนฟรี ไม่มีค่าใช้จ่าย ทางเพจ “DigitraPay” นั้น
นายคารม กล่าวว่า กรมพัฒนาฝีมือแรงงาน กระทรวงแรงงาน ได้ตรวจสอบข้อมูลและชี้แจงว่า เพจ “DigitraPay” แอบอ้างใช้โลโก้ของกรมพัฒนาฝีมือแรงงาน เพื่อใช้ในการโฆษณา ซึ่งกรมพัฒนาฝีมือแรงงานเป็นหน่วยงานภาครัฐมีภารกิจหน้าที่ในการฝึกอบรมอาชีพให้แก่ประชาชน จึงไม่มีนโยบายในการรับงานไปทําที่บ้าน และไม่ได้มีส่วนเกี่ยวข้องกับเพจ “DigitraPay” แต่อย่างใด
“ขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่าง ๆ และเพื่อให้ประชาชนได้รับข้อมูลข่าวสารจากกรมพัฒนาฝีมือแรงงาน กระทรวงแรงงาน ได้ที่เว็บไซต์ www.dsd.go.th หรือ โทร. 02-245-1707” นายคารม ย้ํา
รัฐบาลไทย-ข่าวทำเนียบรัฐบาล-รมว.ธรรมนัส เตรียมขับเคลื่อนการแก้ไขปัญหาที่ดินทำกินในพื้นที่นิคมสหกรณ์ดงมูล จ.ขอนแก่น มุ่งช่วยเหลือเกษตรกรให้เข้าถึงการดูแลของภาครัฐ
วันเสาร์ที่ 3 กุมภาพันธ์ 2567
รมว.ธรรมนัส เตรียมขับเคลื่อนการแก้ไขปัญหาที่ดินทํากินในพื้นที่นิคมสหกรณ์ดงมูล จ.ขอนแก่น มุ่งช่วยเหลือเกษตรกรให้เข้าถึงการดูแลของภาครัฐ
รมว.ธรรมนัส เตรียมขับเคลื่อนการแก้ไขปัญหาที่ดินทํากินในพื้นที่นิคมสหกรณ์ดงมูล จ.ขอนแก่น มุ่งช่วยเหลือเกษตรกรให้เข้าถึงการดูแลของภาครัฐ พร้อมทั้งมอบโฉนดเพื่อการเกษตร ส่งเสริมการเพิ่มมูลค่าที่ดิน
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ลงพื้นที่พบปะและรับฟังปัญหาความเดือดร้อนและพบปะพี่น้องเกษตรกรในพื้นที่จังหวัดขอนแก่น โดยมี ผู้บริหารส่วนราชการในสังกัดกระทรวงเกษตรและสหกรณ์ ผู้บริหารส่วนราชการจังหวัดขอนแก่น และเจ้าหน้าที่ที่เกี่ยวข้อง เข้าร่วม ณ จังหวัดขอนแก่น
ในโอกาสนี้ รัฐมนตรีว่าการเกษตรฯ ได้รับฟังความเดือดร้อนของพี่น้องเกษตรกรในพื้นที่นิคมสหกรณ์ดงมูล ณ วัดนามูลพุทธาวาส อ.กระนวน จ.ขอนแก่น เกี่ยวกับแนวทางการยกเลิกป่าสงวนในการจัดตั้งนิคมสหกรณ์ดงมูล เพื่อแก้ไขปัญหาที่ทํากินและที่อยู่อาศัย โดย กระทรวงเกษตรฯ เตรียมหารือร่วมกับหน่วยงานที่เกี่ยวข้อง เพื่อเร่งหาทางออกปัญหาด้านที่ดินทํากิน และช่วยเหลือเกษตรกรให้สามารถเข้าถึงการดูแลของภาครัฐอย่างทั่วถึง  ตลอดจนการขยายผลไปยังนิคมสหกรณ์ทั่วประเทศ ตามนโยบายนายกรัฐมนตรี (นายเศรษฐา ทวีสิน) ต่อไป
นอกจากนี้ รมว.ธรรมนัส ได้มอบโฉนดเพื่อการเกษตรให้แก่เกษตรกร จํานวน 5 ราย พร้อมทั้งนําทีมหน่วยงานในสังกัดจัดตั้งศูนย์บริการเกษตรพิรุณราช เพื่ออํานวยความสะดวกแก่พี่น้องเกษตรกรในการเข้าถึงบริการด้านเกษตรที่มีคุณภาพมาตรฐาน และการถ่ายทอดองค์ความรู้เทคโนโลยีสมัยใหม่ในการต่อยอดกิจกรรมด้านการเกษตรอย่างรอบด้าน อีกด้วย
จากนั้น รมว.ธรรมนัส ได้เดินทางไปยังเทศบาลตําบลบึงเนียม เพื่อรับฟังและแนะแนวทางการของบประมาณโครงการส่งน้ําและบํารุงรักษาหนองหวาย เพื่อปรับปรุงพนังกั้นน้ําพองฝั่งขวา พร้อมอาคารประกอบ เพื่อแก้ไขปัญหาน้ําพองเอ่อล้นเข้าท่วมที่ดินทํากินและที่อยู่อาศัยของประชาชนในช่วงฤดูน้ําหลากต่อไป
รัฐบาลไทย-ข่าวทำเนียบรัฐบาล-โฆษกรัฐบาลชูผลงานกระทรวงเกษตรฯ บูรณาการร่วมกับกระทรวงพาณิชย์ ทหารและตำรวจ ปราบปรามยางพาราเถื่อน ดันราคายางพุ่งถึง 72 บาท/กก.แล้ว
วันเสาร์ที่ 3 กุมภาพันธ์ 2567
03/02/2567
โฆษกรัฐบาลชูผลงานกระทรวงเกษตรฯ บูรณาการร่วมกับกระทรวงพาณิชย์ ทหารและตํารวจ ปราบปรามยางพาราเถื่อน ดันราคายางพุ่งถึง 72 บาท/กก.แล้ว
โฆษกรัฐบาลชูผลงานกระทรวงเกษตรฯ บูรณาการร่วมกับกระทรวงพาณิชย์ ทหารและตํารวจ ปราบปรามยางพาราเถื่อน ดันราคายางพุ่งถึง 72 บาท/กก.แล้ว คาดรายได้ชาวสวนยางทั้งประเทศ จะเพิ่มขึ้นถึง 76,650 ล้านบาท/ปี
วันนี้ (3 ก.พ.67) นายชัย วัชรงค์ โฆษกประจําสํานักนายกรัฐมนตรี เปิดเผยข้อมูลของสํานักงานตลาดกลางยางพารา อ.หาดใหญ่ จ.สงขลา ราคาประมูลยางพาราประจําวัน ยางแผ่นรมควันชั้น 3 ตั้งแต่ต้นเดือนมกราคม จนถึงปลายเดือนมกราคม 2567 เพิ่มสูงขึ้นถึงกิโลกรัม (กก.) ละ 15 บาท จาก กก. ละ 57 บาท เป็นกก. ละ 72 บาท ขณะที่ข้อมูลของการยางแห่งประเทศไทย ระบุราคายาง ณ วันที่ 2 กุมภาพันธ์ 2567 สํานักงานตลาดกลางยางพารา จ.สงขลา ราคายางแผ่นรมควันชั้น 3 (ไม่อัดก้อน) อยู่ที่ 72.69 บาท/กก. ซึ่งราคายางพาราที่พุ่งสูงขึ้นนี้ เป็นผลจากมาตรการปราบปรามการลักลอบนําเข้ายางพาราเถื่อนอย่างเข้มงวดจริงจังของรัฐบาล
โฆษกประจําสํานักนายกรัฐมนตรีย้ําว่า ด้วยมาตรการปราบปรามการลักลอบนําเข้ายางพาราเถื่อนอย่างเข้มงวดจริงจังของรัฐบาล ที่กระทรวงเกษตรและสหกรณ์ได้เร่งทํางานอย่างบูรณาการร่วมกับทั้งกระทรวงพาณิชย์ ทหารและตํารวจ เป็นผลให้ราคายางพารา (ยางแผ่นรมควันชั้น 3) ตั้งแต่ต้นเดือนจนถึงปลายเดือนมกราคม 2567 เพิ่มสูงขึ้นจาก กก. ละ 57 บาทเป็น กก. ละ 72 บาท เพิ่มสูงขึ้นถึง กก. ละ 15 บาท โดยพี่น้องชาวสวนยางทั้งประเทศสามารถกรีดยางได้วันละราว ๆ 14 ล้านกิโลกรัม ดังนั้น ราคาที่เพิ่มขึ้นนี้สามารถทํารายได้ให้เกษตรกรชาวสวนยางเพิ่มขึ้นถึงวันละ 210 ล้านบาท และถ้าตลอดทั้งปี ราคายางไม่ต่ํากว่า กก. ละ 72 บาทเช่นนี้ รายได้ของชาวสวนยางทั้งประเทศก็จะเพิ่มขึ้นถึงปีละ 76,650 ล้านบาททีเดียว
“ด้วยความร่วมมือของทุกภาคส่วนในการปราบปรามยางพาราเถื่อน ได้ส่งผลอย่างเป็นรูปธรรมชัดเจน ทําให้ช่วยยกระดับราคายางพาราในประเทศขึ้นมาได้เป็นอย่างมาก เป็นการช่วยเหลือเกษตรกรชาวสวนยางทั้งประเทศให้มีรายได้ที่มากขึ้น ซึ่งรัฐบาลโดยกระทรวงเกษตรและสหกรณ์และหน่วยงานที่เกี่ยวข้อง จะเดินหน้าแก้ไขปัญหาเพื่อช่วยเหลือเกษตรกรผู้ปลูกยางพาราอย่างต่อเนื่อง” นายชัย กล่าว
รัฐบาลไทย-ข่าวทำเนียบรัฐบาล-​ปลัดฯ ณัฐพล นั่งหัวโต๊ะประชุมบอร์ดกองทุนพัฒนาเอสเอ็มอีฯ ย้ำ เร่งปล่อยสินเชื่อลดโลกร้อน กว่า 2,000 ล้านบาท ช่วยเอสเอ็มอี
วันศุกร์ที่ 2 กุมภาพันธ์ 2567
02/02/2567
​ปลัดฯ ณัฐพล นั่งหัวโต๊ะประชุมบอร์ดกองทุนพัฒนาเอสเอ็มอีฯ ย้ํา เร่งปล่อยสินเชื่อลดโลกร้อน กว่า 2,000 ล้านบาท ช่วยเอสเอ็มอี
​ปลัดฯ ณัฐพล นั่งหัวโต๊ะประชุมบอร์ดกองทุนพัฒนาเอสเอ็มอีฯ ย้ํา เร่งปล่อยสินเชื่อลดโลกร้อน กว่า 2,000 ล้านบาท ช่วยเอสเอ็มอี
วันที่ 31 มกราคม 2567 นายณัฐพล รังสิตพล ปลัดกระทรวงอุตสาหกรรม ประธานคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 73-1/2567 เปิดเผยภายหลังการประชุมว่า ที่ประชุมบอร์ดกองทุนพัฒนาเอสเอ็มอีฯ ได้ร่วมกันพิจารณาเร่งรัดดําเนินงานโครงการสินเชื่อลดโลกร้อน (Decarbonize Loan) พ.ศ. 2566 ซึ่งปัจจุบันมีผู้ประกอบการยื่นคําขอสินเชื่อ จํานวน 180 ราย วงเงินสินเชื่อ 2,098.11 ล้านบาท ให้สํานักงานอุตสาหกรรมจังหวัด (สอจ.) กลั่นกรองคุณสมบัติและเตรียมการจัดประชุมคณะอนุกรรมการบริหารกองทุนพัฒนาเอสเอ็มอีตามแนวประชารัฐประจําจังหวัด พิจารณาคุณสมบัติเบื้องต้นผ่านช่องทางแอพพลิเคชั่นไลน์ การซักซ้อมทําความเข้าใจในส่วนของการตรวจสอบเอกสารและหลักฐานประกอบการพิจารณาสินเชื่อ ในส่วนของสํานักงานกองทุนพัฒนาเอสเอ็มอีตามแนวประชารัฐ (สอป.) หารือกับธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) เพื่อปรับกระบวนการให้รวดเร็วยิ่งขึ้น โดยประสานกับทาง ธพว. เพื่อเตรียมการวิเคราะห์ความเป็นไปได้ของโครงการและประสานให้ผู้ประกอบการจัดเตรียมเอกสารให้พร้อม ก่อนการจัดประชุมคณะอนุกรรมการบริหารกองทุนพัฒนาเอสเอ็มอีตามแนวประชารัฐประจําจังหวัด
นอกจากนี้ ที่ประชุมยังได้นําเสนอหน่วยร่วมดําเนินการของกองทุนพัฒนาเอสเอ็มอีตามแนวประชารัฐ เพื่อให้การดําเนินงาน มีช่องทางการดูแลเอสเอ็มอี โดยหาหน่วยร่วมดําเนินการที่มีความรู้ ความเชี่ยวชาญในแต่ละสาขาอุตสาหกรรม ซึ่งที่ประชุมได้ให้สถาบันเครือข่ายภายใต้กระทรวงอุตสาหกรรม เป็นหน่วยร่วมดําเนินการของกองทุนพัฒนาเอสเอ็มอีฯ สําหรับการวางแนวทางการดําเนินงานโครงการสินเชื่อกองทุนพัฒนาเอสเอ็มอีตามแนวประชารัฐ ในด้านการส่งเสริมและพัฒนาเอสเอ็มอีของกองทุนฯ และจัดทําคู่มือบริหารความเสี่ยงและควบคุมภายในของกองทุนพัฒนาเอสเอ็มอีตามแนวประชารัฐ ปีงบประมาณ พ.ศ. 2567
ทั้งนี้ มีคณะกรรมการเข้าร่วมประชุมบอร์ดฯ ประกอบด้วย นางสาวณัฏฐิญา เนตยสุภา รองปลัดกระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม นายพลาวุธ วงศ์วิวัฒน์ ผู้อํานวยการกองยุทธศาสตร์และแผนงาน นายเตมีย์ พันธุวงค์ราช ผู้อํานวยการกองตรวจราชการ นายสมชัย เอมบํารุง ผู้อํานวยการกองกฎหมาย สํานักงานปลัดกระทรวงอุตสาหกรรม (สปอ.) และผู้บริหารธนาคารรัฐวิสาหกิจขนาดกลางและขนาดย่อมแห่งประเทศไทย (SME D Bank) เข้าร่วมประชุม ณ ห้องประชุม อก. 1 ชั้น 2 อาคาร สปอ.
รัฐบาลไทย-ข่าวทำเนียบรัฐบาล-นายกฯ  เผยข่าวดี แบงค์ AIIB พร้อมสนับสนุนการลงทุนแลนด์บริดจ์ และด้านการศึกษา
วันเสาร์ที่ 3 กุมภาพันธ์ 2567
03/02/2567
นายกฯ  เผยข่าวดี แบงค์ AIIB พร้อมสนับสนุนการลงทุนแลนด์บริดจ์ และด้านการศึกษา
นายกฯ  เผยข่าวดี แบงค์ AIIB พร้อมสนับสนุนการลงทุนแลนด์บริดจ์ และด้านการศึกษา
วันนี้ (3 กุมภาพันธ์ 2567) เวลา 10.05 น. ณ ท่าอากาศยาน 2 กองบิน 6 (บน6) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์ถึงหารือกับประธานธนาคารเพื่อการลงทุนโครงสร้างพื้นฐานแห่งเอเชีย (AIIB ) ว่า หลายคนอาจจะไม่เข้าใจ แต่แบงค์ AIIB นั้น เป็นแบงค์ที่ให้การสนับสนุนทางด้านการเงินกับการลงทุนโครงสร้างพื้นฐานในระดับภูมิภาคค่อนข้างมาก คล้ายๆกับธนาคารพัฒนาเอเชีย (เอดีบี) กับญี่ปุ่น ซึ่งจากการพูดคุยกันเมื่อวันที่ 2 ก.พ. เขาชอบนโยบายของไทยมาก โดยเฉพาะในเรื่องของแลนด์บริดจ์ และตนเองได้พูดคุยไปคร่าวๆ คือ การยกระดับสนามบินทั่วประเทศ ซึ่งตรงนี้เขาก็อยากจะมีส่วนร่วมด้วย ในส่วนของแลนด์บริดจ์มั่นใจว่าเขาจะเข้ามามีส่วนร่วมอย่างแน่นอน
นายกฯ กล่าวต่อไปว่า แบงค์ AIIB พร้อมที่จะสนับสนุนหลายๆ ด้าน ไม่ใช่เฉพาะในแง่ของการลงทุนเพียงด้านเดียว พร้อมสนับสนุนเรื่องของการทําการศึกษาในเบื้องต้นด้วย ในลักษณะที่เป็นองค์กรอิสระที่เข้ามามีส่วนร่วม และนอกเหนือจากเรื่องการลงทุนในโครงสร้างพื้นฐานแล้ว ธนาคาร AIIB สนใจในเรื่องการศึกษาด้านเทคนิคว่าจะทําอย่างไรเพื่อยกระดับการศึกษาในส่วนของไทยด้วย ซึ่งตนเองได้มอบหมายให้เจ้าหน้าที่ไปพูดคุยกับแบงค์ AIIB แล้ว
รัฐบาลไทย-ข่าวทำเนียบรัฐบาล-“พิมพ์ภัทรา” รับมอบวัสดุอุปกรณ์ซ่อมแซมบ้านจาก SCG  มูลค่า 1 ลบ. ช่วยเหลือผู้ประสบอุทกภัยภาคใต้ ผ่านโครงการ “อุตสาหกรรมรวมใจช่วยพี่น้องชาวไทย”
วันเสาร์ที่ 3 กุมภาพันธ์ 2567
03/02/2567
“พิมพ์ภัทรา” รับมอบวัสดุอุปกรณ์ซ่อมแซมบ้านจาก SCG  มูลค่า 1 ลบ. ช่วยเหลือผู้ประสบอุทกภัยภาคใต้ ผ่านโครงการ “อุตสาหกรรมรวมใจช่วยพี่น้องชาวไทย”
“พิมพ์ภัทรา” รับมอบวัสดุอุปกรณ์ซ่อมแซมบ้านจาก SCG  มูลค่า 1 ลบ. ช่วยเหลือผู้ประสบอุทกภัยภาคใต้ ผ่านโครงการ “อุตสาหกรรมรวมใจช่วยพี่น้องชาวไทย”
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เปิดเผยว่า เมื่อเร็ว ๆ นี้ บริษัท เอสซีจี (SCG) นําโดยคุณวิโรจน์ รัตนชัยสิทธิ์ กรรมการมูลนิธิเอสซีจี และ กรรมการผู้จัดการใหญ่ ธุรกิจเอสซีจี สมาร์ทลีฟวิ่ง และ กรรมการผู้จัดการใหญ่ ธุรกิจเอสซีจี ดิสทริบิวชั่น แอนด์ รีเทล และ คุณสุรชัย นิ่มละออ กรรมการมูลนิธิเอสซีจี และ กรรมการผู้จัดการใหญ่ ธุรกิจเอสซีจี ซีเมนต์ แอนด์ กรีนโซลูชั่น และคณะ ได้มอบวัสดุอุปกรณ์ซ่อมแซมบ้าน ผ่าน “โครงการอุตสาหกรรมรวมใจช่วยพี่น้องชาวไทย” ของกระทรวงอุตสาหกรรม เพื่อนําไปช่วยเหลือ เยียวยา ลดภาระ และแสดงความห่วงใย พร้อมส่งกําลังใจให้กับผู้ประสบภัยที่ได้รับผลกระทบจากเหตุอุทกภัยใน 3 จังหวัดภาคใต้คือ ปัตตานี ยะลา นราธิวาส ให้ก้าวข้ามช่วงเวลาที่ยากลําบากนี้อย่างเร็วที่สุด
นางสาวพิมพ์ภัทรา กล่าวว่า กระทรวงอุตสาหกรรมมีความห่วงใยพี่น้องประชาชนที่ได้รับผลกระทบจากอุทกภัยในพื้นที่ภาคใต้ โดยให้การช่วยเหลือเยียวยาผู้ประกอบการและประชาชน ผ่านโครงการ “อุตสาหกรรมรวมใจช่วยพี่น้องชาวไทย” มาอย่างต่อเนื่อง ขณะเดียวกันก็ได้กําชับให้หน่วยงานในสังกัดทุกภูมิภาคจัดหามาตรการความช่วยเหลือให้อย่างรวดเร็ว พร้อมส่งมอบ “ถุงยิ้มพิมพ์ใจ MIND ไม่ทิ้งกัน” ซึ่งเป็นถุงยังชีพที่หน่วยงานภาครัฐ เอกชน ผู้ประกอบการโรงงานอุตสาหกรรมทั่วประเทศ ร่วมมือร่วมใจกันจัดทําขึ้น เพื่อเป็นกําลังใจให้กับผู้ประสบภัยในการก้าวข้ามช่วงเวลาที่ยากลําบาก
“ในครั้งนี้ได้รับความร่วมมืออันดีจากเอสซีจี ในการร่วมส่งมอบอุปกรณ์ก่อสร้างสําหรับซ่อมแซมอาคารบ้านเรือนที่ได้รับความเสียหาย อาทิ ปูน กระเบื้อง ซึ่งเป็นการลดภาระค่าใช้จ่ายให้กับผู้ประสบภัย การสนับสนุนครั้งนี้เป็นการเยียวยาความเดือดร้อนอย่างตรงจุด และเป็นประโยชน์แก่ผู้รับมอบอย่างยิ่ง ต้องขอขอบคุณทางเอสซีจีและภาคเอกชนต่าง ๆ ที่ให้ความร่วมมือและร่วมส่งกําลังใจประชาชนเป็นอย่างดีเสมอ ซึ่งกระทรวงอุตสาหกรรม จะนําส่งสิ่งของให้แก่ผู้ได้รับผลกระทบต่อไป” รมว.อุตสาหกรรม กล่าว
นางสาวพิมพ์ภัทรา กล่าวด้วยว่า สําหรับวัสดุอุปกรณ์ซ่อมแซมบ้านที่เอสซีจีร่วมบริจาค มีดังนี้ ปูนซีเมนต์ ตราเสือ 4,000 ถุง ปูนซีเมนต์ ปอร์ตแลนด์ 1,000 ถุง กระเบื้องปูพื้น 5,500 แผ่น โดยมูลค่ารวมของวัสดุอุปกรณ์ที่ทางเอสซีจี นํามามอบให้ในครั้งนี้ มูลค่ารวมทั้งสิ้นจํานวน 1 ล้านบาท โดยกระทรวงอุตสาหกรรมจะเร่งดําเนินการนําวัสดุอุปกรณ์ซ่อมแซมบ้านดังกล่าว ไปมอบให้กับผู้ประสบภัยอุทกภัยในจังหวัดปัตตานี ยะลา นราธิวาส โดยเร็วที่สุด
รัฐบาลไทย-ข่าวทำเนียบรัฐบาล-“พิมพ์ภัทรา” ชี้อนาคตอุตสาหกรรมเหมืองแร่ไทยต้องยกระดับใน 5 ด้าน
วันศุกร์ที่ 2 กุมภาพันธ์ 2567
02/02/2567
“พิมพ์ภัทรา” ชี้อนาคตอุตสาหกรรมเหมืองแร่ไทยต้องยกระดับใน 5 ด้าน
“พิมพ์ภัทรา” ชี้อนาคตอุตสาหกรรมเหมืองแร่ไทยต้องยกระดับใน 5 ด้าน
รัฐมนตรีว่าการกระทรวงอุตสาหกรรม เปิดเวที “Thailand Green and Smart Mining Forum 2024” เผยแผนแม่บทการบริหารจัดการแร่ฉบับที่ 2 ปรับแผนทุก 5 ปี เล็งอนาคตยกระดับอุตสาหกรรมเหมืองแร่ใน 5 ด้าน
ช่วงเช้าที่ผ่านมา (2 กุมภาพันธ์ 2567) นายพีระพันธ์ุ สาลีรัฐวิภาค รองนายกรัฐมนตรี และรัฐมนตรีว่าการกระทรวงพลังงาน ในฐานะประธานกรรมการนโยบายบริหารจัดการแร่แห่งชาติ ได้มอบให้นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เป็นประธานในการเปิดงาน “Thailand Green and Smart Mining Forum 2024” โดยนางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ได้กล่าวปาฐกถา ในเรื่อง “การบริหารจัดการแร่อย่างยั่งยืน ภายใต้แผนแม่บทการบริหารจัดการแร่ ฉบับที่ 2” บางช่วงบางตอนระบุว่า รัฐบาลชุดนี้นําโดยนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้ให้ความสําคัญในเรื่องอุตสาหกรรมแร่อย่างมาก เช่นเดียวกับกระทรวงอุตสาหกรรม ได้เร่งรัดการดําเนินการเรื่องเหมืองแร่โพแทช เพื่อให้ได้สารตั้งต้นในการผลิตปุ๋ยสําหรับใช้ในประเทศ สร้างดุลยภาพราคาปุ๋ยที่เหมาะสมลดภาระให้กับเกษตรกร รวมทั้งอีกหลายประเทศมีความต้องการสูงมาก ปัจจุบันมีประทานบัตรแล้ว 3 ราย ในนครราชสีมา ชัยภูมิ และอุดรธานี จะต้องเข้าสู่กระบวนการผลิตควบคู่กับการดูแลชุมชนโดยรอบด้วย
รัฐมนตรีว่าการกระทรวงอุตสาหกรรม เปิดเผยว่า จุดเปลี่ยนสําคัญของอุตสาหกรรมเหมืองแร่ประเทศไทย เกิดขึ้นในปี 2560 เมื่อ พ.ร.บ.แร่ฉบับใหม่มีผลบังคับใช้ มีการกําหนดการบริหารจัดการแร่ให้เกิดดุลยภาพ ประชาชนในพื้นที่ทําเหมืองมีส่วนร่วมมากขึ้น มีการกระจายอํานาจการพิจารณาออกอาชญาบัตรสํารวจแร่ ประทานบัตรทําเหมือง ควบคู่กับการพัฒนาและส่งเสริมความรับผิดชอบต่อสังคมและสิ่งแวดล้อม ที่สําคัญแผนแม่บทแร่ต้องทบทวนให้ทันสมัยทุกระยะ 5 ปี เป็นกรอบในการบริหารจัดการแร่ของประเทศ
“สิ่งที่อยากเห็นจากอุตสาหกรรมเหมืองแร่ในอนาคต คือการยกระดับใน 5 ประเด็นสําคัญ คือ 1. การมีข้อมูลพื้นฐานแร่ที่ครบถ้วนสมบูรณ์มากขึ้น การเร่งสํารวจแร่สําคัญที่มีความจําเป็นต่อการเปลี่ยนผ่านสู่ยุคพลังงานสะอาด 2. กลไกการอนุมัติ อนุญาต มีความสะดวกรวดเร็ว สามารถกํากับติดตามตรวจสอบได้อย่างทันสมัยและมีประสิทธิภาพสูง มุ่งสู่ Digital Government ตามนโยบายของรัฐบาล 3. สถานประกอบการเหมืองดําเนินการอย่างเป็นมิตรต่อสิ่งแวดล้อมและมีมาตรฐานสูง มีการใช้เทคโนโลยีสีเขียว 4. มีการวิจัยพัฒนานวัตกรรมหรือเทคโนโลยีด้านสิ่งแวดล้อมและการใช้ประโยชน์จากแร่ และ 5. มีการเสริมสร้างตระหนักรู้ส่งเสริมการมีส่วนร่วมให้กับองค์กรปกครองส่วนท้องถิ่น ผู้นําชุมชน ภาคประชาชน ภาคประชาสังคม ในพื้นการบริหารจัดการแร่”
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ยังกล่าวในทิศทางนี้เชื่อว่าจะสร้างความมั่นคงให้กับทรัพยากรแร่ ขณะเดียวกันสามารถพัฒนาแร่ได้อย่างยั่งยืน ในฐานะรัฐมนตรีว่าการกระทรวงอุตสาหกรรม มีความคาดหวังสูงมาก และจะต้องนําไปสู่จุดนั้นคือ เหมืองแร่ในประเทศไทยทุกแห่ง จะเป็นเหมืองแร่ที่อยู่บนหลักธรรมาภิบาลและเป็นมิตรต่อสิ่งแวดล้อม และเป็นเหมืองแร่ของประชาชนอย่างแท้จริง
รัฐบาลไทย-ข่าวทำเนียบรัฐบาล-รมว.ธรรมนัส เคาะ! มติเห็นชอบโครงการพัฒนาในเขตปฏิรูปที่ดิน พร้อมทั้งมอบหมาย ส.ป.ก. ติดตามความก้าวหน้าการมอบโฉนดเพื่อการเกษตร และการเพิ่มมูลค่าโฉนดเพื่อการเกษตรอย่างใกล้ชิด
วันเสาร์ที่ 3 กุมภาพันธ์ 2567
รมว.ธรรมนัส เคาะ! มติเห็นชอบโครงการพัฒนาในเขตปฏิรูปที่ดิน พร้อมทั้งมอบหมาย ส.ป.ก. ติดตามความก้าวหน้าการมอบโฉนดเพื่อการเกษตร และการเพิ่มมูลค่าโฉนดเพื่อการเกษตรอย่างใกล้ชิด
รมว.ธรรมนัส เคาะ! มติเห็นชอบโครงการพัฒนาในเขตปฏิรูปที่ดิน พร้อมทั้งมอบหมาย ส.ป.ก. ติดตามความก้าวหน้าการมอบโฉนดเพื่อการเกษตร และการเพิ่มมูลค่าโฉนดเพื่อการเกษตรอย่างใกล้ชิด
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานการประชุมคณะกรรมการปฏิรูปที่ดินเพื่อเกษตรกรรม (คปก.) ครั้งที่ 1/2567 โดยมี นายประยูร อินสกุล ปลัดกระทรวงเกษตรและสหกรณ์ นายวิณะโรจน์ ทรัพย์ส่งสุข เลขาธิการสํานักงานการปฏิรูปที่ดินเพื่อเกษตรกรรม ผู้บริหารส่วนราชการในสังกัดกระทรวงเกษตรและสหกรณ์ และผู้แทนหน่วยงานที่เกี่ยวข้อง เข้าร่วม ณ ห้องประชุมไชยยงค์ ชูชาติ สํานักงานการปฏิรูปที่ดินเพื่อเกษตรกรรม
สําหรับการประชุมครั้งนี้ที่ประชุมมีมติเห็นชอบโครงการพัฒนากิจการสาธารณูปโภคและกิจการอื่น ๆ ในเขตปฏิรูปที่ดิน ประกอบด้วย 1) โครงการก่อสร้างระบบประปาบาดาล พร้อมระบบสูบน้ําโซล่าร์เซลล์ และหอถังสูงทรงแชมเปญ เพื่อการอุปโภค-บริโภคในพื้นที่อําเภอเขาพนม จังหวัดกระบี่ 2) โครงการพัฒนาเกษตรกรรมปราดเปรื่องในเขตปฏิรูปที่ดิน (Smart Farmer) 3) โครงการส่งเสริมการเกษตรแบบแปลงใหญ่ในเขตปฏิรูปที่ดิน 4) โครงการส่งเสริมการดําเนินงานอันเนื่องมาจากพระราชดําริ กิจกรรมตามแนวทางพระราชดําริ และ 5) โครงการสํารวจรังวัดแผนที่แปลงที่ดินตามมาตรฐาน RTK GNSS NETWORK เพื่อส่งเสริมการต่อยอดอาชีพและการพัฒนาที่ดินทํากินของพี่น้องเกษตรกร
นอกจากนี้ รมว.ธรรมนัส ยังคงให้ความสําคัญในการมอบโฉนดเพื่อการเกษตร และการเพิ่มมูลค่าโฉนดเพื่อการเกษตร โดยมอบหมาย ส.ป.ก. ในแต่ละจังหวัดรวบรวมผลความก้าวหน้าการมอบโฉนดเพื่อการเกษตร และสํารวจความต้องการของพี่น้องเกษตรกรที่มีความสนใจเข้าร่วมโครงการเพิ่มเติม รวมถึงเพิ่มความเข้มงวดในการสํารวจการเข้าทําประโยชน์ในเขตปฏิรูปที่ดินของภาคเอกชน และทบทวนอัตราค่าตอบแทนการใช้ประโยชน์จากพื้นที่ให้มีความเหมาะสมมากยิ่งขึ้น เพื่อเสริมสภาพคล่องของกองทุนการปฏิรูปที่ดินเพื่อเกษตรกรรมในการช่วยเหลือพี่น้องเกษตรและดําเนินโครงการที่เกี่ยวข้องในอนาคตต่อไป
รัฐบาลไทย-ข่าวทำเนียบรัฐบาล-นายกฯ พร้อมคณะ ออกเดินทางเยือนศรีลังกาอย่างเป็นทางการ เยือนเอเชียใต้ครั้งแรก มุ่งสานสัมพันธ์ทวิภาคีที่ใกล้ชิด
วันเสาร์ที่ 3 กุมภาพันธ์ 2567
03/02/2567
นายกฯ พร้อมคณะ ออกเดินทางเยือนศรีลังกาอย่างเป็นทางการ เยือนเอเชียใต้ครั้งแรก มุ่งสานสัมพันธ์ทวิภาคีที่ใกล้ชิด
นายกฯ พร้อมคณะ ออกเดินทางเยือนศรีลังกาอย่างเป็นทางการ เยือนเอเชียใต้ครั้งแรก มุ่งสานสัมพันธ์ทวิภาคีที่ใกล้ชิด ผลักดันความร่วมมือเพื่ิอประโยชน์ประชาชนทั้งสองประเทศ
วันนี้ (วันที่ 3 กุมภาพันธ์ 2567) เวลา 10.30 น. ณ ท่าอากาศยานทหาร 2 (กองบิน 6) ดอนเมือง กรุงเทพฯ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมคณะ ออกเดินทางไปยังท่าอากาศยานนานาชาติบันดารานายาเก กรุงโคลัมโบ สาธารณรัฐสังคมนิยมประชาธิปไตยศรีลังกา (ใช้เวลาเดินทางประมาณ 4 ชม. 20 นาที) ในโอกาสเยือนสาธารณรัฐสังคมนิยมประชาธิปไตยศรีลังกาอย่างเป็นทางการ ระหว่างวันที่ 3 - 4 กุมภาพันธ์ 2567 ตามคําเชิญของนายรานิล วิกรมสิงเห (H.E. Mr. Ranil Wickremesinghe) ประธานาธิบดีแห่งสาธารณรัฐสังคมนิยมประชาธิปไตยศรีลังกา โดยนายชัย วัชรงค์ โฆษกประจําสํานักนายกรัฐมนตรี เปิดเผยภารกิจสําคัญของนายกรัฐมนตรี ดังนี้
วันที่ 3 กุมภาพันธ์ 2567
นายกรัฐมนตรีและคณะจะเดินทางถึงกรุงโคลัมโบ สาธารณรัฐสังคมนิยมประชาธิปไตยศรีลังกา เวลา 13.20 น. (ตามเวลาท้องถิ่นกรุงโคลัมโบ ซึ่งช้ากว่าไทย 1.30 ชั่วโมง) โดยมีนายทิเนศ คุณวรรเทนะ (H.E. Mr. Dinesh Gunawardena) นายกรัฐมนตรีสาธารณรัฐสังคมนิยมประชาธิปไตยศรีลังกา ให้การต้อนรับ
หลังจากนั้น เวลา 15.00 น. นายกรัฐมนตรีมีกําหนดการแรกในการเข้าร่วมพิธีต้อนรับอย่างเป็นทางการ ณ สํานักประธานาธิบดี และหารือทวิภาคีกับประธานาธิบดีศรีลังกา ก่อนเข้าร่วมการประชุมเต็มคณะ ในเวลา 15.30 น. หลังจากนั้น นายกรัฐมนตรีร่วมเป็นสักขีพยานการลงนามความตกลงการค้าเสรีไทย – ศรีลังกา (Thailand - Sri Lanka Free Trade Agreement) และการแถลงข่าวร่วมระหว่างผู้นําทั้งสองประเทศ โดยภายหลังเสร็จสิ้น นายกรัฐมนตรีจะเข้าร่วมและกล่าวถ้อยแถลงในงาน Sri Lanka - Thailand Business Forum ซึ่งจัดขึ้น ณ โรงแรม The Kingsbury และในเวลา 17.20 น. นายกรัฐมนตรีจะเดินทางไปเยี่ยมชมโครงการ Port City Colombo จากนั้นในช่วงเย็น ประธานาธิบดีศรีลังกาจะเป็นเจ้าภาพเลี้ยงอาหารค่ําเพื่อเป็นเกียรติแก่นายกรัฐมนตรี ณ ทําเนียบประธานาธิบดี
วันที่ 4 กุมภาพันธ์ 2567
เวลา 08.15 น. นายกรัฐมนตรีจะเข้าร่วมพิธีเฉลิมฉลองวันประกาศเอกราชสาธารณรัฐสังคมนิยมประชาธิปไตยศรีลังกา ครั้งที่ 76 ในฐานะแขกเกียรติยศ ณ บริเวณหน้าหาด Galle Face Green โดยเมื่อเสร็จสิ้นภารกิจ นายกรัฐมนตรีและคณะจะเดินทางออกจากท่าอากาศยานนานาชาติบันดารานายาเก เวลา 10.00 น. และจะเดินทางถึงท่าอากาศยานทหาร 2 (กองบิน 6) ดอนเมือง กรุงเทพฯ เวลา 15.55 น.
รัฐบาลไทย-ข่าวทำเนียบรัฐบาล-โฆษกรัฐบาลเผย วีซ่าฟรีเห็นผล จำนวนนักท่องเที่ยว 28 วันแรกเดือนมกราคม 2567 ทะลุ 2.7 ล้านคน ลุ้นตัวเลขทั้งปี 40 ล้านคน
วันศุกร์ที่ 2 กุมภาพันธ์ 2567
02/02/2567
โฆษกรัฐบาลเผย วีซ่าฟรีเห็นผล จํานวนนักท่องเที่ยว 28 วันแรกเดือนมกราคม 2567 ทะลุ 2.7 ล้านคน ลุ้นตัวเลขทั้งปี 40 ล้านคน
โฆษกรัฐบาลเผย วีซ่าฟรีเห็นผล จํานวนนักท่องเที่ยว 28 วันแรกเดือนมกราคม 2567 ทะลุ 2.7 ล้านคน ลุ้นตัวเลขทั้งปี 40 ล้านคน
วันนี้ (วันที่ 2 กุมภาพันธ์ 2567) นายชัย วัชรงค์ โฆษกประจําสํานักนายกรัฐมนตรีเปิดเผยว่า นโยบายวีซ่าฟรี ที่เกิดขึ้นจากการผลักดันของรัฐบาลนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ประกอบกับ การดําเนินมาตรการเพื่อส่งเสริมการท่องเที่ยวอย่างบูรณาการเข้มข้น เริ่มส่งผลให้เห็นตั้งแต่เดือนแรกของปีนี้แล้ว หวังผลว่า ตัวเลขนักท่องเที่ยวทั้งปีอาจจะมากกว่าจํานวนที่คาดการณ์ไว้
โฆษกประจําสํานักนายกรัฐมนตรีเปิดเผยว่า ตัวเลขนักท่องเที่ยวต่างชาติในเดือนมกราคมปีนี้(นับเพียงแค่ 28 วันแรก) มีจํานวนพุ่งขึ้นไปทะลุไปที่ 2.7 ล้านคน สูงกว่าเดือนมกราคมปีที่แล้ว(นับทั้ง31วัน) คิดเป็นร้อยละถึง 27.8% และเมื่อพิจารณาเฉพาะนักท่องเที่ยวชาวจีน เดือนแรกของปีนี้ก็เพิ่มขึ้นสูงเป็น 5 เท่าของปีที่แล้ว ( ปี 2567 จํานวน 444,702 คน โดยที่ปี 2566 จํานวน 91,841 คน) ถือเป็นจุดเริ่มต้นที่สวยงามของปีนี้ ทําให้คาดการณ์ได้ว่า เป้าหมาย จํานวนนักท่องเที่ยว ที่ปีนี้ที่ตั้งเอาไว้ 35 ล้านคน มีโอกาสสูงกว่าเป้าหมายที่ตัวเลข 40 ล้านคน ใกล้เคียงกับตัวเลขปี 2562 ก่อนวิกฤตการณ์โควิด-19 เลยทีเดียว
“เมื่อพิจารณาจากตัวเลขในตาราง ด้วยจํานวนนักท่องเที่ยวที่เพิ่มขึ้นถึงราวๆ เดือนละ 800,000 คน (ถ้าคิดทั้ง 31 วันของเดือนมกราคม จํานวนนักท่องเที่ยวคาดการณ์ได้ว่าทั้งเดือนจะมีตัวเลข ราวๆ 3 ล้านคน) รายได้ต่อนักท่องเที่ยว 1 คนประมาณ 50,000 บาท นั่นหมายความว่าเราจะสามารถกวาดเงินรายได้จากการท่องเที่ยวเพิ่มขึ้นถึงเดือนละ 40,000 ล้านบาทหรือปีละ 480,000 ล้านบาท” นายชัย กล่าว
รัฐบาลไทย-ข่าวทำเนียบรัฐบาล-"ไชยา" แจ้งข่าวดี "เวียดนามไฟเขียว" ตลาดโค-กระบือไทย
วันศุกร์ที่ 2 กุมภาพันธ์ 2567
"ไชยา" แจ้งข่าวดี "เวียดนามไฟเขียว" ตลาดโค-กระบือไทย
"ไชยา" แจ้งข่าวดี "เวียดนามไฟเขียว" ตลาดโค-กระบือไทย
ที่กระทรวงเกษตรและสหกรณ์ นายไชยา พรหมา รัฐมนตรีช่วยว่าการกระทรวงเกษตรและสหกรณ์ กล่าวถึงความคืบหน้า กรณีไทยเตรียมส่งโคมีชีวิตไปเวียดนามทางเรือครั้งแรก ว่า กรมปศุสัตว์ได้รับรายงานเบื้องต้นจากกระทรวงต่างประเทศ ถึงผลการพิจารณาการส่งออกโคกระบือจากไทยไปเวียดนามโดยขนส่งทางเรือ โดยกรมสุขภาพสัตว์เวียดนาม (DAH ) อนุญาตให้ไทย
ส่งออกโคและกระบือทางทะเลได้โดยต้องส่งออกจากท่าเรือไทยที่ได้รับการตรวจเชื้อโรคและควบคุมอย่างเข้มงวดก่อนการ ส่งออก พร้อมให้การรับรองฟาร์มโคและกระบือปลอดโรคปากและเท้าเปื่อย เพิ่มอีก 3 แห่ง ได้แก่ ชูชีพฟาร์ม เขียวขําเทรดดิ้ง 2019 และอดิสรฟาร์ม88 รวมขณะนี้มีการรับรองฟาร์มที่มีการขึ้นทะเบียนเพื่อการส่งออกไปเวียดนามแล้วทั้งสิ้น 23 ฟาร์ม ทั้งนี้
อยู่ระหว่างการดําเนินการด้านเอกสารระหว่าง กระทรวงการต่างประเทศและกรมปศุสัตว์
นายไชยา กล่าวว่า ถือว่าเป็นข่าวดีของพี่น้องเกษตรกรผู้เลี้ยงโคกระบือ เป็นการขยายตลาดเพื่อการส่งออกและสร้าง รายได้ให้กับเกษตรกร ซึ่งตนพยายามผลักดันเรื่องนี้มาตลอด นอกจากนั้น ยังได้มอบหมายกรมปศุสัตว์ใช้ศูนย์ผลิตอาหารของ กรมเป็นฐานการผลิตหัวอาหารสัตว์เพื่อส่งจําหน่ายให้แก่กลุ่มสหกรณ์การเกษตร ทั้งโคเนื้อ โคนม สุกร เพื่อลดต้นทุนอาหารสัตว์
ให้แก่เกษตรกร และเร่งพัฒนาโรงงานผลิตวัคซีนป้องกันโรคระบาดสัตว์ให้มีประสิทธิภาพได้มาตรฐานสากลและสามารถส่งออกวัคซีนไปยังประเทศเพื่อนบ้านได้ รวมถึงจัดหาตลาดเพื่อรองรับปริมาณโคที่เพิ่มขึ้น โดยเฉพาะโรงเชือดชุมชน โรงเชือดเพื่อการส่งออกตามมาตรฐานสากล เพื่อรองรับตลาดโคเนื้อ ทั้งโคมีชีวิตและผลิตภัณฑ์โคชําแหละ โดยเฉพาะตลาดใหญ่คือประเทศจีน
ประเทศตะวันออกกลางและเวียดนามที่มีกําลังซื้อสูง เป็นการสร้างรายได้เข้าประเทศและเพิ่มมูลค่าสินค้าด้านปศุสัตว์ของไทย
รัฐบาลไทย-ข่าวทำเนียบรัฐบาล-นายกฯ เผยข้อเสนอ ป.ป.ช. เรื่องดิจิทัล วอลเลตมาช้า ย้ำ ปชช.รอไม่ได้ ต้องหาวิธีอื่นรองรับ คาดหารือสัปดาห์หน้า
วันเสาร์ที่ 3 กุมภาพันธ์ 2567
03/02/2567
นายกฯ เผยข้อเสนอ ป.ป.ช. เรื่องดิจิทัล วอลเลตมาช้า ย้ํา ปชช.รอไม่ได้ ต้องหาวิธีอื่นรองรับ คาดหารือสัปดาห์หน้า
นายกฯ เผยข้อเสนอ ป.ป.ช. เรื่องดิจิทัล วอลเลตมาช้า ย้ํา ปชช.รอไม่ได้ ต้องหาวิธีอื่นรองรับ คาดหารือสัปดาห์หน้า
วันนี้ (3 กุมภาพันธ์ 2567) เวลา 10.05 น. ณ ท่าอากาศยาน 2 กองบิน 6 (บน6) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์ถึงความคืบหน้าโครงดิจิทัล วอลเลต ว่า จะมีการพูดคุยกับ นายจุลพันธ์ อมรวิวัฒน์ รัฐมนตรีช่วยว่าการกระทรวงการคลัง ซึ่งต้องยอมรับว่าจะต้องรอคําเสนอแนะจากคณะกรรมการป้องกันและปราบปรามการทุจริตแห่งชาติ (ป.ป.ช.) โดยรัฐบาลรอมานานแล้ว ตนเองคิดว่า ต้องมีวิธีการอื่นรองรับ เพราะคําเสนอแนะยังไม่มาสักที รวมถึงพี่น้องประชาชนคอยไม่ได้
ผู้สื่อข่าวถามว่าทาง ป.ป.ช.รอการดําเนินการความชัดเจนจากรัฐบาล และรัฐบาลก็รอข้อเสนอแนะจาก ป.ป.ช. จะทําให้ไทม์ไลน์ขยับไปมากหรือไม่ นายกฯ กล่าวว่า ไม่ค่อยแน่ใจว่า ป.ป.ช.รอรัฐบาลเรื่องอะไร จึงต้องขอสอบถามก่อนดีกว่า อย่าให้พูดไปโดยไม่มีข้อมูล ซึ่งคาดว่าต้นสัปดาห์หน้าจะหารือกับผู้ที่เกี่ยวข้องต่อไป
รัฐบาลไทย-ข่าวทำเนียบรัฐบาล-"รองนายกฯสมศักดิ์" สั่ง สทนช.เดินหน้ามาตรการรับมือภัยแล้ง เร่ง ลงพื้นที่สำรวจพื้นที่เสี่ยงทั่วประเทศ
วันอาทิตย์ที่ 4 กุมภาพันธ์ 2567
04/02/2567
"รองนายกฯสมศักดิ์" สั่ง สทนช.เดินหน้ามาตรการรับมือภัยแล้ง เร่ง ลงพื้นที่สํารวจพื้นที่เสี่ยงทั่วประเทศ
"รองนายกฯสมศักดิ์" สั่ง สทนช.เดินหน้ามาตรการรับมือภัยแล้ง เร่ง ลงพื้นที่สํารวจพื้นที่เสี่ยงทั่วประเทศ เผย พบปัญหาน้ําดิบผลิตน้ําประปาหมู่บ้านไม่เพียงพอ ขอประสานหาแหล่งน้ําอื่นมาเติม กําชับ รับฟังความเห็นประชาชน เพื่อแก้ปัญหาระยะยาว
วันที่ 4 กุมภาพันธ์ 2567 นายสมศักดิ์ เทพสุทิน รองนายกรัฐมนตรี เปิดเผยว่า ตนได้รับรายงานจาก ดร.สุรสีห์ กิตติมณฑล เลขาธิการสํานักงานทรัพยากรน้ําแห่งชาติ (สทนช.) ว่า ได้ลงพื้นที่ติดตามสถานการณ์น้ําในพื้นที่เสี่ยงภัยแล้ง หลายจังหวัดทั่วประเทศ ร่วมกับหน่วยงานที่เกี่ยวข้อง อาทิ กรมชลประทาน กรมทรัพยากรน้ํา กรมทรัพยากรน้ําบาดาล กรมป้องกันและบรรเทาสาธารณภัย (ปภ.) กรมพัฒนาที่ดิน กรมป่าไม้ เพื่อรับทราบสภาพปัญหาการขาดแคลนน้ําในแหล่งน้ําทั้งการอุปโภคบริโภค เพื่อหาแนวทางแก้ไขปัญหาการขาดแคลนน้ําในพื้นที่หลายจังหวัด
นายสมศักดิ์ กล่าวต่อว่า ตนมีความห่วงใยกับสถานการณ์แล้งในหลายพื้นที่ทั่วประเทศ ซึ่งยังมีความเสี่ยงการขาดแคลนน้ําได้ จึงสั่งการให้ สทนช.เร่งขับเคลื่อน 9 มาตรการฤดูแล้งปี 2566/2567 ให้เกิดประสิทธิภาพ และบูรณาการหน่วยงานที่เกี่ยวข้องให้ความช่วยเหลือประชาชนในพื้นที่เสี่ยง โดยเฉพาะน้ําอุปโภคบริโภค รวมถึงการแก้ปัญหาเฉพาะหน้าระยะเร่งด่วน ในการจัดหาแหล่งน้ําสํารอง เช่น การสูบน้ําจากแหล่งน้ําใกล้เคียง การจัดลําดับความสําคัญการใช้น้ําเพื่อการอุปโภคบริโภคเป็นลําดับแรก เพื่อให้มีน้ําเพียงพอตลอดฤดูแล้งนี้ เพราะตนมีความเป็นห่วงทุกพื้นที่ จึงได้กําชับ สทนช.ลงพื้นที่สํารวจพื้นที่เสี่ยงทั่วประเทศแล้ว
"จากประสบการณ์ลงพื้นที่ของผม พบว่า ส่วนใหญ่ประสบปัญหาแหล่งน้ําดิบในการผลิตน้ําประปาของระบบประปาหมู่บ้านไม่เพียงพอกับความต้องการของประชาชน รวมถึงคุณภาพน้ําประปาลดลงในช่วงฤดูแล้ง จึงได้สั่ง สทนช.ให้เร่งหารือกับหน่วยงานที่เกี่ยวข้องในพื้นที่ เพื่อหาแนวทางในการสนับสนุนน้ําจากแหล่งน้ําอื่นเข้ามาสนับสนุน เพราะหลายพื้นที่ เป็นพื้นที่อับฝน และอยู่นอกเขตชลประทาน แม้ว่าปัจจุบันประชาชน ยังไม่ประสบปัญหาขาดแคลนน้ํา แต่คงต้องมีการเตรียมแผนรองรับให้ประชาชนมีน้ํากินน้ําใช้ตลอดฤดูแล้งนี้" รองนายกรัฐมนตรี กล่าว
นายสมศักดิ์ กล่าวต่อว่า นอกจากแผนระยะเร่งด่วนเฉพาะหน้าแล้ว สทนช.ยังได้รับฟังแนวทางความต้องการของประชาชนและหน่วยงานท้องถิ่นในพื้นที่ เพื่อสร้างความมั่นคงน้ําในพื้นที่ โดยพิจารณาแผนงานโครงการเพื่อสนับสนุนงบประมาณทั้งระยะกลาง และระยะยาวต่อไป เช่น การสร้างฝายชะลอน้ํา แก้ไขระบบกรองน้ํา ปรับปรุงระบบส่งน้ํา ขุดลอกแก้มลิง ขุดเจาะบ่อบาดาลที่มีการสํารวจความเหมาะสมและถูกต้องตามหลักวิชาการ เพื่อแก้ปัญหาน้ําให้กับพี่น้องประชาชนอย่างยั่งยืน /////////